
Linnavara mahakandmine
1. ASJAOLUD JA MENETLUSE KÄIK
Narva linna Sotsiaalabiamet taotleb oma bilansist järgmise linnavara mahakandmist:

· sõiduauto Mercedez-Benz Sprinter 312D, reg nr 829BBK, esmane registreerimine - 1999.a, soetamisaasta 2009, läbisõidunäit on üle 1 000 000 km (MTÜ Narva avatud noortekeskus RLK andmetel), soetusmaksumus - 6 327,25 eurot, kulum 100%;
· sõiduauto Chrysler Grand Voyager, reg nr 097TFF, esmane registreerimine - 2000.a., soetamisaasta 2008, läbisõidunäit on üle 750 000 km (MTÜ Narva avatud noortekeskus RLK andmetel), soetusmaksumus - 5 410,83 eurot, kulum 100%.
Eelnimetatud sõidukeid kasutas MTÜ Narva avatud noortekeskus RLK (registrikood 80145764) puuetega laste ning täiskasvanud haigete ja puuetega inimeste veoks nii linna kui ka kogu Eesti piires.

Sõiduauto Mercedez-Benz Sprinter 312D ja sõiduauto Chrysler Grand Voyager on füüsiliselt vananenud ja vajavad pidevalt remonti ning MTÜ Narva avatud noortekeskus RLK andmetel ei ole käesoleval ajal kasutuskõlblikud. Remont on kallis, mida on tõendavad Dieselexpert OÜ hinnapakkumised (vastavalt 1 530,00 eurot ja 1 223,50 eurot).
Küsimus arutati Narva Linnavalitsuse linnavarakomisjoni 14.11.2018 istungil                   (protokoll nr 12). Otsustati rahuldada Narva linna Sotsiaalabiameti vara bilansist mahakandmise taotlus.

2. ÕIGUSLIKUD ALUSED
2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. OTSUS
3.1 Tunnistada kõlbmatuks järgmine Narva linna Sotsiaalabiameti bilansis olev vara:

· sõiduauto Mercedez-Benz Sprinter 312D, reg nr 829BBK, esmane registreerimine - 1999.a, soetamisaasta 2009, läbisõidunäit on üle 1 000 000 km, soetusmaksumus -  6 327,25 eurot, kulum 100%;

· sõiduauto Chrysler Grand Voyager, reg nr 097TFF, esmane registreerimine - 2000.a., soetamisaasta 2008, läbisõidunäit on üle 750 000 km, soetusmaksumus -             5 410,83 eurot, kulum 100%.
3.2 Kanda punktis 3.1 nimetatud vara maha ning kustutada liiklusregistrist.
4. RAKENDUSSÄTTED 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

